Grigiškių užtvankos tiltas

Grigiškių užtvankos tiltas – tiltas Grigiškėse, nutiestas per Neries intaką Vokę prie automagistralės  ir Lentvario gatvės (kelio ) sankirtos, pietų pusėje. Pastatytas ant Grigiškių tvenkinio užtvankos, kuri su hidroelektrine ir po automagistrale pratekančiu kanalu patenka į technikos paminklo – Grigiškių akveduko apsaugos zoną. Greta senojo tilto, tvenkinio pusėje stovi naujas autotransporto kelių tiltas.

 Istorija 

Tiltas pastatytas ant 1922 m. įrengtos betoninės, mūrinės, slenkstinės užtvankos. Vandens turbinos tarpukariu suko Grigiškių popieriaus fabriko gamybos įrenginius. Jos aukštis 4,2 m, po keliu pakloti du metaliniai kanalai, per kuriuos vanduo patenka į turbinas. Prie tilto stovėjęs medinis hidroelektrinės pastatas 2000 m. rekonstruotas į metalinį ir betoninį su šildomąja danga. 2004 m. mediniai užtvankos skydai pakeisti metaliniais.Mažoji hidroenergetika. Grigiškių HE, p. 88 

Senasis užtvankos tiltas buvo 4 angų, gelžbetoninis, palyginti siauras. 2012 m. duomenimis, buvo pažymėtas transporto eismą ribojančiais kelio ženklais, su vienu šalitilčiu pėstiesiems.Grigiškių užtvankos tiltas Google Street View 2012-06

Vykdant automagistralės ruožo Grigiškėse rekonstrukciją, 2017 m. tvenkinio pusėje, už 10 m pastatytas šiuolaikinis tiltas (pasuktas kampu plane).A1 Grigiškių ruožo rekonstrukcija miestai.lt 2017-05-22, #668A1 Grigiškių ruožo rekonstrukcija miestai.lt 2017.08.03, #683 Panaikintas įvažiavimas ant senojo užtvankos tilto iš automagistralės, jis sujungtas su dviračių ir pėsčiųjų taku.Grigiškių užtvankos tiltas maps.lt Naujasis tiltas sujungtas su nauja, automagistralę dubliuojančia gatve ().

Žmonių prisiminimu, seniau tiltelis per užtvanką buvęs medinis. Antrojo pasaulinio karo metais per jį važiavęs sunkvežimis, prikrautas sprogmenų, su tilteliu įgriuvo į vandenį. Teigiama, kad ir šiandien upėje po užtvanka dar galima aptikti senų sprogmenų. Vienas paskutinių atvejų – apie 2000 m. besimaudantys vaikai buvo suradę sprogmenį, trumpam buvo evakuota gretima gatvė.Antra stotelė – Vokės upė ir užtvanka gogrigiskes.lt 

2024 m. duomenimis, Vilniaus savivaldybė ketino perimti ir nugriauti hidrotechninius įrenginius dėl jų daromos neigiamos įtakos dumblėjančiam tvenkiniui ir visai upės ekosistemai.Grigiškių užtvankos turėtų nelikti – Vilniaus savivaldybė užsimojo ją įsigyti ir nugriauti 15min.lt 2024-01-24

 Šaltiniai 

 Nuorodos 

 Juozas Obelienius. Lietuvos TSR vandens turistų keliai. Vokė ir jos aukštupys


Kategorija:Grigiškių tiltai
Kategorija:Lietuvos sijiniai tiltai